projecte-aina/catalan_government_crawling huggingface dataset:
Diverses biblioteques disposen de sales d'estudi i durant els períodes d'exàmens amplien els seus horaris.
A continuació us oferim un llistat amb les biblioteques que ofereixen aquest servei.
Podeu ampliar la informació de qualsevol biblioteca (ubicació, telèfon...) consultant el cercador de biblioteques.
Amb la voluntat d'ampliar l'oferta d'espais on puguis estudiar, el Departament de Joventut de l'Ajuntament de Barcelona en conveni amb el Consorci de Biblioteques de Barcelona posa a la teva disposició 8 sales d'estudi, obertes de dilluns a dijous de 21 a 0h:
A banda de trobar un espai adequat per estudiar, a aquestes sales pots participar en Grups de conversa i d'intercanvi d'idiomes (gratuïts, amb inscripció prèvia**).
Obertes puntualment els mesos de maig i juny i el cap de setmana previ a les proves d'accés a la universitat (PAU).
Els serveis s'adrecen al personal de la Generalitat de Catalunya, investigadors/es, estudiants universitaris, professorat i totes aquelles persones que puguin tenir un interès especial.
Aquestes Biblioteques recullen informació sobre els àmbits que gestiona la Generalitat de Catalunya, per exemple: informació sobre economia, cultura, educació, seguretat ciutadana, dones, joves...
La tipologia d'informació que podem trobar és especialitzada, en diferents formats com poden ser revistes, llibres, memòries, bases de dades, anuaris estadístics... sobre cada temàtica.
Podeu consultar l'horari de cada centre al Directori de Biblioteques de la Generalitat.
La majoria d'aquestes Biblioteques són d'entrada lliure, però alguns centres estan restringits a la consulta del personal de l'entitat on es troben.
Si necessiteu més informació podeu trobar més informació sobre cada centre al Directori de Biblioteques de la Generalitat.
El catàleg de les Biblioteques Especialitzades de la Generalitat està disponible a Internet a través de la següent url: http://catalegbeg.cultura.gencat.cat.
Podeu trobar més informació al Directori de Biblioteques de la Generalitat, fent la cerca del centre que us pugui interessar.
Sí és necessari aportar la documentació que us identifiqui, com el vostre DNI.
El catàleg de les BEG permet fer la cerca sobre el conjunt del fons de totes les biblioteques/centres de documentació o bé seleccionar una biblioteca/centre de documentació determitat per limitar la cerca.
Algunes biblioteques/centres de documentació també participen en altres catàlegs col·lectius, com el Catàleg Col·lectiu de les Biblioteques Universitàries de Catalunya, trobareu més informació al Directori de Biblioteques de Catalunya.
La Xarxa de Biblioteques Judicials, formada per biblioteques/centres de documentació dels princiapls edificis judicials, comparteixen catàleg amb altres biblioteques judicials espanyoles.
Podeu consultar el seu fons en el Catàlogo Colectivo de Bibliotecas Judiciales.
Per conèixer les dades de contacte de cada biblioteca/centre de domentació podeu consultar el Directori de Biblioteques de Catalunya.
Des de la biblioteca es dóna resposta a les peticions d'informació que arriben de forma presencial o virtualment.
Els usuaris poden sol·licitar els documents del fons propi de cada biblioteca/centre de documentació en préstec o bé la reproducció d'una part, segons la normativa vigent (art. 18 LPI).
En cas de sol·licitar documents a altres biblioteques de les BEG, el servei de préstec interbibliotecari s'encarregarà de localitzar i proporcionar el documents a la persona usuària.
Per conèixer exactament les condicions de cada biblioteca/centre de documentació podeu consultar el Directori de Biblioteques de Catalunya.
Les BEG apleguen centres/biblioteques de característiques molt diverses i, per tant, l'oferta de serveis pot ser molt variada.
Algunes biblioteques/centres de documentació ofereixen la possibilitat d'un entorn de treball amb la xarxa WI-FI; també és a destacar la formació d'usuaris tant per conèixer el funcionament de la biblioteca/centre de documentació com per conèixer les possibilitats d'ús de la xarxa Internet i/o bases de dades especialitzades.
Algunes biblioteques/centres de documentació també elaboren productes documentals, com bibliografies, butlletins de sumaris, llistes de novetats, etc., habitualment consultables a les pàgines web respectives.
Per conèixer tots els serveis que ofereix cada biblioteca/centre de documentació podeu consultar el Directori de Biblioteques de Catalunya.
Les biblioteques/centres de documentació posen a disposició de les persones usuàries la possibilitat de fotocopiar i/o digitalitzar la documentació consultada segons la normativa vigent (art. 18 LPI).
Per conèixer la possibilitat d'aquest servei a cada biblioteca/centre de documentació podeu consultar el Directori de Biblioteques de Catalunya.
Seleccioneu l'any o els anys sobre els quals voleu obtenir la informació.
Seleccioneu una o més biblioteques individualitzadament mitjançant Selecció per biblioteca, o bé un conjunt de biblioteques mitjançant Selecció d'abast.
Per visualitzar el resultat de cada biblioteca integrant del conjunt a més del global, marqueu la casella Mostra el resultat de la cerca desglossat per biblioteques.
Seleccioneu les dades o els indicadors que voleu conèixer de la biblioteca o biblioteques triades.
-Impulsar i coordinar el desplegament del Sistema de Lectura Pública de Catalunya i gestionar els programes d'ajuts a les biblioteques que estableix el Departament de Cultura.
- Coordinar l'actualització del Mapa de la Lectura Pública.
- Mantenir i actualitzar el registre de biblioteques del Sistema de Lectura Pública de Catalunya i elaborar la proposta d'inclusió o exclusió d'una biblioteca pública d'aquest registre.
- Coordinar les biblioteques del Sistema de Lectura Pública de Catalunya en els aspectes relatius a processos tècnics, d'acord amb el que preveu la normativa sectorial.
- Impulsar projectes de foment de la lectura, de promoció de les biblioteques públiques de Catalunya i impulsar la col·laboració de les biblioteques públiques amb el sector del llibre.
- Impulsar la creació de les comissions de lectura pública d'àmbit local i comarcal.
- Prestar els serveis nacionals de suport a la lectura pública i coordinar els serveis regionals de suport a la lectura pública que siguin competència de la Generalitat.
- Gestionar les biblioteques públiques de titularitat estatal a Catalunya.
- Crear, coordinar i gestionar el Catàleg Col·lectiu de la Lectura Pública, impulsar la creació del Catàleg Col·lectiu del Sistema Bibliotecari de Catalunya i mantenir un programa de préstec interbibliotecari.
- Establir els criteris tècnics per elaborar i tractar les estadístiques relatives al Sistema de Lectura Pública de Catalunya.
- Elaborar propostes relatives a les condicions professionals del personal tècnic de les biblioteques del Sistema de Lectura Pública i supervisar-ne l'aplicació.
- Supervisar la funció d'inspecció del Sistema de Lectura Pública de Catalunya, en coordinació amb les Centrals de Biblioteques, i proposar, si escau, l'adopció de mesures correctores.
- Definir, impulsar i coordinar la col·laboració entre el Sistema de Lectura Pública de Catalunya i les biblioteques escolars dels centres d'ensenyament no universitari.
- Elaborar programes anuals de formació continuada per als professionals del Sistema de Lectura Pública.
- Impulsar projectes de cooperació bibliotecària en l'àmbit local, nacional, estatal i internacional.
- Impulsar el Consell de Biblioteques i fer el seguiment del compliment dels seus acords i propostes.
- Qualsevol altra funció de naturalesa anàloga que se li encarregui.
El Sistema bibliotecari de Catalunya és el conjunt organitzat de serveis bibliotecaris existents a Catalunya.
Llei 4/1993, de 18 de març, del Sistema Bibliotecari de Catalunya, que ordena, regula i estructura les biblioteques públiques catalanes en un únic sistema: el Sistema de Lectura Pública de Catalunya.
Decret 124/1999, de 4 de maig, sobre els serveis i el personal del Sistema de Lectura Pública de Catalunya
Les biblioteques públiques són espais oberts i dinàmics de trobada, integració i interacció, on els ciutadans poden relacionar-se, desenvolupar-se en les àrees del seu interès i conèixer la societat que els envolta.
Els seus fons documentals reflecteixen la diversitat cultural i ideològica de tots els sectors de la societat, i alhora promouen els nostres valors culturals i socials com a país: recollint, conservant i facilitant la consulta de tots els materials relatius a la informació local.
La seva relació amb tots els àmbits del saber i el seu accés lliure facilita la difusió del coneixement, a través de totes les possibilitats que ofereix la tecnologia, i afavoreix l'acostament a les expressions culturals i artístiques a través de les activitats que programen.
Les biblioteques públiques són equipaments fundats, gestionats i finançats a través de l'administració local, amb el suport de l'administració autonòmica.
Constitueixen un servei cultural bàsic que, d'acord amb la normativa vigent, han de prestar tots els municipis de més de 5.000 habitants.
Actualment, a Catalunya existeixen 415 biblioteques públiques, de les quals 12 són bibliobusos que donen servei en municipis de menys de 3.000 habitants.
Per trobar una biblioteca podeu consultar el directori de biblioteques.
Fons bibliogràfics dels catàlegs Argus (Departament de Cultura) i Aladí (Diputació de Barcelona) [En fase de proves]
El catàleg de les biblioteques públiques de la província de Barcelona.
El catàleg de les biblioteques públiques de Girona, Lleida i Tarragona.
El catàleg de llibres electrònics.
Catàleg de les Biblioteques Especialitzades de la Generalitat de Catalunya.
Accedeix als catàlegs de biblioteques públiques de Catalunya.
Estructura i organització del Sistema Bibliotecari de Catalunya
Descobreix les properes inauguracions de biblioteques i les últimes estadístiques.
Les biblioteques especialitzades de la Generalitat de Catalunya són el conjunt de biblioteques especialitzades de titularitat de l'administració de la Generalitat de Catalunya i de les entitats de dret públic que en depenen.
Tanmateix també s'hi inclouen biblioteques d'entitats diverses amb participació de la Generalitat.
Recursos en línia i dipòsits digitals
Cada estiu les biblioteques públiques ofereixen als seus usuaris la possibilitat d'apropar-los els seus fons a diversos emplaçaments fora de l'edifici de la biblioteca.
Hi ha diferents formes de dur-ho a terme, però les més conegudes són les bibliopiscines i les biblioplatges.
El Departament de Cultura, a través del Servei de Biblioteques de la Direcció General de Cooperació Cultural, i el Gran Teatre del Liceu col·laboren per facilitar que les biblioteques ofereixin clubs al voltant de l'òpera, facilitant-los recursos per dur a terme aquestes activitats: lots de llibres, conferències, recursos d'informació per conèixer millor les obres operístiques i avantatges per assistir a les funcions del Liceu.
L'oferta de les biblioteques és variada i adaptada als seus usuaris.
N'hi ha que ofereixen clubs de lectura a partir de llibres relacionats directament amb cadascuna de les òperes treballades en aquesta temporada o sobre el món de l'òpera en general: assajos divulgatius, biografies d'intèrprets i compositors, novel·les o obres de teatre.
Altres biblioteques centren els clubs en a udicions i visionats comentats de les òperes.
I també hi ha biblioteques que ofereixen les dues modalitats de clubs combinades.
D'aquesta manera les biblioteques sempre intenten oferir el tipus d'activitat que millor s' adapta a les necessitats específiques dels seus usuaris, i amb els objectius d'estimular amb aquests clubs el diàleg i el coneixement sobre el món que envolta l'òpera, així com un espai per compartir l'experiència que proporciona el gaudi de l' art operístic.
Per al públic familiar, el programa incorpora el Petit LiceuBIB, amb el qual les biblioteques podran programar tallers per acostar l'òpera als infants, i gaudir d'avantatges per assistir a les funcions de la temporada 2020/21 del Petit Liceu.
Les biblioteques participants en aquest projecte reben recursos de suport per dur-lo a terme.
El Gran Teatre del Liceu posa a la seva disposició un cicle de conferències a realitzar a cada biblioteca a càrrec d' un especialista i ofereix avantatges per assistir a les representacions de les obres al Teatre.
Per part del Servei de Biblioteques reb en lots de llibres, seleccions de recursos per treballar cada obra, recursos en línia que inclouen música i vídeos, i també materials per a la difusió de les activitats.
Biblioteca Pública de Cervià de les Garrigues
Biblioteca Municipal Marta Fàbrega i Romans
Clubs d'òpera en col·laboració amb el Gran Teatre del Liceu
El MLPC recull les necessitats de la lectura pública i el tipus de servei bibliotecari que correspon a cada municipi.
La planificació de noves biblioteques o adequació de les ja existents, es fa mitjançant la redacció d'un programa funcional que s'elabora en col·laboració entre els municipis, la biblioteca, la central territorial i la Secció de Planificació i Cooperació del Servei de Biblioteques.
Com podem saber si el nostre equipament compleix amb els estàndards de biblioteca?
El Mapa de la Lectura Pública de Catalunya proporciona els paràmetres mínims que han de complir les biblioteques dels municipis de Catalunya amb més de 3.000 habitants que parteixen dels 'Nous estàndards de biblioteca pública de Catalunya' (2008).
Els dos documents són consultables en línia.
L' és la plataforma que dona un servei de préstec de llibres electrònics, de revistes, de pel·lícules, descàrrega d'audiollibres i accés a documentals, música, a enciclopèdies, i a idiomes.
Té més 100.000 títols en diferents formats i temàtiques, disponibles en català, castellà, francès, anglès, alemany, etc.
El projecte està impulsat pel Ministeri d'Educació, Cultura i Esports en col·laboració amb el Departament de Cultura de la Generalitat, la Diputació de Barcelona i l'Ajuntament de Barcelona.
Amb aquest servei es vol garantir la descàrrega, l'accés i la consulta legal de continguts, que s'ofereix a través d'una plataforma senzilla i oberta als usuaris de les biblioteques públiques de Catalunya de continguts digitals.
** El servei d'eBiblioCat disposa de dues aplicacions: una per a Android que podreu trobar a la Play Store de Google i una altra per a iOS disponible a l' App Store d'Apple.
Amb qualsevol de les dues podràs consultar el catàleg, realitzar préstecs i devolucions i llegir els documents prestats sense connexió a Internet.
Un cop descarregada l'APP, trieu l'àmbit " Catalunya " i valideu-vos amb les vostres claus d'accés habituals ( número de carnet d'usuari de la biblioteca i PIN ).
**Per poder llegir els teus préstecs de l'eBiblioCat en un lector electrònic hauràs de descarregar-te el programari gratuït ADE (Adobe Digital Editions) al teu ordinador i assignar "Odilo" com a proveïdor.
El següent pas serà transferir l'arxiu al lector.
Per a més informació consulteu l' ajuda eBiblioCat.
També us recomanem consultar la llista dels dispositius compatibles.
CòmicsPlus còmic → majoritàriament en anglès
Digitalia Film Library → audiovisuals ficció i documentals europeus i americans
Enciclopèdia Catalana → versió gratuïta + de pagament
Kanopy → audiovisuals ficció i no ficció d'origen americà
Naxos → especialitzada en música clàssica
Poètica → narracions en català i castellà
TV3 a la carta → selecció de programes
El Servei de Biblioteques us adreça cap a la guia d'ús de l'eBiblioCat que us proporciona informació sobre; el funcionament general, com prestar-te un llibre, modalitats de lectura i dispositius, etc. La podeu consultar o descarregar en format PDF.
Els butlletins mensuals de l'# eBiblioCat contenen informació actualitzada relacionada amb el funcionament general de la plataforma, la col·lecció, estadístiques, dispositius, descàrregues, etc.
- El carnet de la biblioteca és la targeta que us identificarà com a usuaris de les biblioteques públiques de Girona, Lleida, Tarragona i Terres de l'Ebre.
Permet utilitzar aquells serveis de la biblioteca pública que necessiten identificació.
- El carnet és gratuït, no caduca i el poden sol·licitar tots els ciutadans.
Aquest carnet és vàlid a totes les biblioteques públiques de Catalunya.
- El carnet és personal i intransferible.
L'ús del carnet suposa l'acceptació de la normativa establerta per cada biblioteca.
Podeu sol·licitar-lo omplint aquest formulari i presentant-lo a la biblioteca que vulgueu utilitzar habitualment: formulari en català i formulari en castellà.
- Haureu de presentar algun d'aquests documents: DNI/NIE, passaport, carnet de conduir o permís de residència per acreditar la vostra identitat.
En el cas dels menors de 14 anys cal que els pares o tutors signin l'autorització.
Les dades que se sol·liciten s'incorporaran al fitxer del Sistema de Gestió Bibliotecària creat per a la gestió dels serveis que s'ofereixen als usuaris de les biblioteques públiques de Catalunya.
Podran ser comunicades a organismes públics amb finalitats de gestionar i oferir aquests serveis.
En omplir i presentar aquest formulari entenem que ens atorgueu el vostre consentiment per portar a terme aquest tractament.
A la vostra Biblioteca podreu consultar les dades, rectificar-les, oposar-vos al seu tractament i cancel·lar-les.
També podeu exercir aquests drets adreçant-vos al responsable del fitxer:
Servei de Biblioteques, Pl. de Salvador Seguí, 1-9 08001 Barcelona, telèfon.: 93 316 27 40 [EMAIL]
La Laia neix amb un dany cerebral greu.
Des del moment en què els seus pares coneixen la notícia es dediquen a cercar la possibilitat entre mil que els ajudi a conservar la vida del seu infant.
Anys més tard els pares decideixen adoptar una segona filla, la Selam, una nova prova i un gran repte per a aquesta família preparada per superar qualsevol situació.
Edició integral que recopila Una possibilitat entre mil i La màquina de Efrén.
El mobiliari de les biblioteques públiques és fonamental per a la creació d'espais i per afavorir la prestació dels serveis propis de l'equipament.
Per aquest motiu el mobiliari ha de ser específic i adequat a les diferents àrees, serveis i usuaris.
Aquest ofereix prestacions pràctiques imprescindibles de retolació, d'integració del cablatge, de prestatges polivalents que s'integren a la prestatgeria i d'elements que permeten una presentació de documents molt variada.
El projecte de mobiliari s'elabora amb la participació de l'arquitecte, el tècnic bibliotecari i l'assessorament dels tècnics del Servei de Biblioteques.
El projecte de mobiliari és pot adjudicar en la seva totalitat o bé és poden adjudicar partides a diferents empreses en funció de l'oferta, sempre prioritzant la qualitat, la funcionalitat i l'ergonomia.
Per altra banda les entitats que conformen el sector públic de la Generalitat de Catalunya, així com la resta de les administracions públiques catalanes (ajuntaments, consells comarcals,...) poden participar en el Sistema central d'adquisicions que gestiona la Comissió Central de Subministraments de la Generalitat de Catalunya.
L'actual Acord marc es va adjudicar el 17/12/13 i va entrar en vigència el 5/02/14.
És necessari fer una important previsió econòmica per aquest concepte atès que pot arribar a suposar una quarta part del cost total de l'obra.
Aquest procés forma part d'una etapa final no menys important que la de l'obra i ha d'estar molt ben planificada, les mancances en aquest punt poden obligar a incorporar modificacions a curt termini amb un cost possiblement superior i amb mals resultats.
En moltes ocasions, una bona distribució de mobiliari pot compensar les resolucions inadequades dels espais.
Acord Marc de mobiliari d'oficina de desembre de 2013 (inclou Lot 7 Mobiliari de biblioteques).
El Departament de Territori i Sostenibilitat va crear, l'any 1994, el Distintiu de Garantia de Qualitat Ambiental, un sistema català d'etiquetatge ecològic que reconeix productes i serveis que superen determinats requeriments de qualitat ambiental més enllà dels establerts com a obligatoris per la normativa vigent.
El 4 de maig de 2012 es van publicar els criteris ambientals per a l'atorgament del Distintiu de garantia de qualitat ambiental als equipaments culturals: biblioteques i museus, elaborats per la Direcció General de Qualitat Ambiental del Departament de Territori i Sostenibilitat amb la col·laboració del Departament de Cultura i el 22 d'abril de 2016 se'n va aprovar una revisió que actualitzava els criteris de 2012.
Els criteris ambientals que s'hi han definit tenen com a principal finalitat promoure l'ecoeficiència i la sostenibilitat ambiental en els edificis i se centren a optimitzar el consum de l'energia i l'aigua, reduir la generació de residus i augmentar l'ús de productes i serveis ambientalment preferibles.
Els criteris ambientals definits estan estructurats en 9 apartats, els quals contenen criteris bàsics d'obligat compliment i/o criteris opcionals.
Les biblioteques públiques de Catalunya són sensibles amb les persones amb discapacitat o bé amb mobilitat reduïda.
La nostra vocació de servei públic universal implica que tots els ciutadans puguin accedir amb comoditat a l'edifici i a tots els serveis que ofereix la biblioteca pública.
L'accessibilitat d'un servei bibliotecari està condicionada per la localització de l'equipament, l'organització de l'edifici, la distribució del mobiliari, l'organització del fons documental, l'horari d'obertura i la gratuïtat del servei.
La legislació vigent en matèria d'accessibilitat determina les condicions tècniques dels edificis públics per tal de vetllar per la supressió de barreres arquitectòniques i garantir un còmode accés de tots els col·lectius d'usuaris: tercera edat, usuaris amb cotxets de nens o carrets de la compra, dones embarassades i persones accidentades entre d'altres.
Una bona planificació arquitectònica inicial de l'equipament públic pot minvar significativament el cost econòmic que suposa l'aplicació de mesures d'accessibilitat per a persones de mobilitat reduïda.
Recomanacions bàsiques per als edificis:
Biblioteques inclusives és un projecte coordinat des del Servei de Biblioteques, que va néixer amb l'objectiu de poder establir uns mínims per aconseguir que totes les biblioteques públiques catalanes siguin espais inclusius.
Llei 13/2014, del 30 d'octubre, d'accessibilitat.
Ordre VIV/561/2010, d'1 de febrer, per la que es desenvolupa el document tècnic de condicions bàsiques d'accessibilitat i no discriminació per a l'accés i utilització dels espais públics urbanitzats.
BOE 11 de març de 2010, núm. 61.
Decret 135/1995, de 24 de març, de desplegament de la Llei 20/1991, de 25 de novembre, de promoció de l'accessibilitat i de supressió de barreres arquitectòniques.
DOGC núm. 2043 de 28 d'abril de 1995.
Lots de documents per deixar en préstec a les biblioteques per tal de donar suport a les seves activitats i/o necessitats.Podeu consultar la disponibilitat i demanar-los en préstec a l'aplicatiu CePSELOTS
Lots temàtics sobre literatura (del país d'origen i traduccions), coneixements (diferents matèries), i lots infantils i juvenils per donar suport als programes d'integració social dels nouvinguts.
Destinats a l'aprenentatge del català i castellà; així com de les llengües dels països d'origen dels col·lectius nouvinguts.
Amb materials d'aprenentatge i lectures graduades en diferents llengües que complementen els lots anteriors.
Format per documents en diversos formats que giren al voltant d'un mateix tema (efemèrides, exposicions...).
Ajuda amb les activitats de dinamització de la lectura i per al foment de l'hàbit lector entre la població infantil i juvenil.S'ofereixen títols per a adults en diferents llengües i per a la població infantil i juvenil.
També documents de Lectura fàcil i Llibres en lletra gran.